Medaljen er i sølv og har en diameter på 28 mm. På advers har den kong Haakons portrett slik det ble utført av myntgravør Ivar Throndsen. Kongen er avbildet uten krone. Portrettet er omgitt av omskriften «HAAKON • VII • NORGES • KONGE •». Revers viser kongens monogram. Medaljongen har en kongekrone på toppen. Medaljen er opphengt i et rødt bånd, som har en sølvspenne med innskriften «1872–1972».